เมืองไทยประกันชีวิต ขนผลิตภัณฑ์ประกันชีวิต ร่วม Money Expo
"เมืองไทยประกันชีวิต" ขนผลิตภัณฑ์ประกันชีวิต-สุขภาพร่วม "มหกรรมการเงิน 2019"
"เมืองไทยประกันชีวิต" ขนผลิตภัณฑ์ประกันชีวิต-สุขภาพร่วม "Money Expo 2019"
29 เม.ย. 2562

นายสาระ ล่ำซำ กรรมการผู้จัดการและประธานเจ้าหน้าที่บริหาร บริษัท เมืองไทยประกันชีวิต จำกัด (มหาชน) เปิดเผยว่า บริษัทฯ ได้จัดเตรียมผลิตภัณฑ์และบริการที่หลากหลาย เข้าร่วมงานมหกรรมการเงินการลงทุนครบวงจร ครั้งที่ 19 Money Expo 2019 ซึ่งงานดังกล่าวจัดขึ้นภายใต้แนวคิด “Digital Orchestra” ระหว่างวันที่ 16-19 พฤษภาคม 2562 ณ อิมแพ็ค เมืองทองธานี
สำหรับบูธของเมืองไทยประกันชีวิต ได้ถูกจัดขึ้นในแนวคิด “Happiness Means Everything เพราะความสุขคือทุกอย่าง” ภายใต้การปรับโฉมองค์กรสู่โลกยุคใหม่ ที่เดินหน้าตอบโจทย์ลูกค้าทุกไลฟ์สไตล์ โดยมุ่งเน้นเรื่องของการส่งมอบความสุขในทุกด้านให้กับลูกค้า
นอกจากนี้บริษัทฯ ยังได้จัดเตรียมผลิตภัณฑ์และบริการที่ตอบโจทย์ความต้องการของลูกค้าไว้อย่างครบครัน เพื่อสร้างความมั่นคง และสุขภาพที่ดี โดยได้คัดสรรแบบประกันภัยที่โดดเด่นพร้อมตอบโจทย์การมอบความสุขให้กับชีวิต (HappyLife) ความสุขด้านสุขภาพ (HappyHealth) ความสุขหลังเกษียณ (HappyRetirement) ความสุขด้านการออม (HappySaving) และความสุขในด้านอื่น ๆ ไว้อีกมากมาย ที่สามารถตอบโจทย์ความต้องการของลูกค้าได้ในรูปแบบเฉพาะบุคคล (Personalized) ได้เป็นอย่างดี ภายในงาน เมืองไทยประกันชีวิตยังได้นำเทคโนโลยีที่ทันสมัยมาคอยให้บริการแก่ลูกค้า รวมไปถึงมีบริการด้านการวางแผนทางการเงินจากผู้เชี่ยวชาญ ไว้คอยให้คำปรึกษาแก่ผู้ที่มาร่วมงานที่สนใจอีกด้วย
โดยภายในงานบริษัทฯ ได้จัดเตรียมกิจกรรมแห่งความสุขและรอยยิ้มของ “เมืองไทย Smile Club” ไว้ต้อนรับสมาชิกฯ เพื่อตอบโจทย์ไลฟ์สไตล์ให้กับสมาชิกฯ “Smile is All Around” โดยสามารถตรวจสอบข้อมูลหรือคะแนนสะสม Smile Point และนำคะแนนสะสม Smile Point แลกรับของที่ระลึกมากมาย นอกจากนี้ลูกค้าเมืองไทยประกันชีวิตสามารถกรอกใบสมัครสมาชิกเมืองไทย Smile Club หรือ Update ข้อมูลส่วนตัวสมาชิกฯ เพื่อร่วมกิจกรรมและแลกรับสิทธิประโยชน์ ต่าง ๆ ภายในบูธเมืองไทยประกันชีวิต